# En la puta vida

En la puta vida és una pel·lícula uruguaiana de 2001, en coproducció amb Bèlgica, Espanya i Cuba. Dirigida per Beatriz Flores Silva i basada en el llibre El huevo de la serpiente, de la periodista i escriptora uruguaiana María Urruzola sobre la xarxa de tràfic de dones a l'Uruguai el 1992, és una comèdia dramàtica protagonitzada per Mariana Santángelo, Silvestre, Josep Linuesa, Andrea Fantoni i Martha Gularte. Fou candidata d'Uruguai a l'Oscar a la millor pel·lícula de parla no anglesa als Premis Oscar de 2001, però la seva nominació no fou acceptada.

## Sinopsi

Sense recursos, amb dos fills i el somni de tenir la seva pròpia perruqueria a Montevideo, Elisa comença a treballar com a acompanyant i aviat, com a prostituta. Al costat de la seva amiga Lulú i el proxeneta d'ambdues, Plácido el Cara, s'instal·len a Barcelona. Però aquests somnis que al principi semblaven realitzables comencen a esvair-se: els maltractaments de Plácido, les baralles amb altres prostitutes i travestís i finalment la mort de Lulú obliguen a Elisa a abandonar a Plácido; començarà a col·laborar amb Marcelo, un policia sensible que l'ajudarà a tornar a l'Uruguai.

## Protagonistes

* Mariana Santángelo (Elisa)
* Silvestre (Plácido, el Cara)
* Josep Linuesa (Marcelo)
* Andrea Fantoni (Lulú)
* Martha Gularte
* Fermi Herrero
* Augusto Mazzarelli
* Ileana López

## Premis

* Premis a la millor pel·lícula, millor actuació femenina i premi del públic a la VIII Mostra de Cinema Llatinoamericà de Lleida (2002).
* Esment especial del jurat en el Festival de Cinema Llatí de Miami (2002).
* Segon premi en el Festival Internacional de Cinema Llatí de Chicago (2002).
* Tercer premi del públic en el Festival Internacional de Cinema Llatí de Los Angeles (2002).
* Premi a la millor actuació femenina en la Setmana de Cinema Iberoamericà de Villaverde, Espanya (2002).
* Premi Mercosur a la pel·lícula favorita del públic en el Festival Iberoamericà de Cinema i Vídeo Cinesul, Rio de Janeiro (2002).
* Esment especial en el Festival de Cinema de Santa Cruz, Bolívia (2002).
* Premi a la millor actuació femenina al Festival Internacional de Cinema de Viña del Mar (2002).
* Premi del públic en el Festival Internacional de Cinema de Paraguai (2002).
* Premi al millor director al Festival de Cinema de Bogotà (2002).
* Premi especial del jurat a Festival de Cinema Llatinoamericà de Trieste (2001).
* Colón d'Or i Clau de la llibertat al Festival de Cinema Iberoamericà de Huelva (2001).
* Premio Radio la Habana al Festival Internacional del Nou Cinema Llatinoamericà de l'Havana (2001).
* Premi especial i premis a la millor música i actriu revelació, Asociación de Críticos de Cine del Uruguay (2001).

## Referències

* ↑ Deveny, Thomas G.. Migration in Contemporary Hispanic Cinema. Scarecrow Press, Inc., 2012, p. 326. ISBN 9780810885042 [Consulta: 6 juliol 2016].
* ↑ En la puta vida a Programa Ibermedia
* ↑ «51 Countries In Race For Oscar». Academy of Motion Picture Arts and Sciences, 19-11-2001. Arxivat de l'original el 4 juliol 2008. [Consulta: 12 agost 2008].
* 1 2 Uruguay Film Commission & Promotion Office. «En la puta vida». A: Còpia arxivada, 2012, p. 56 [Consulta: 7 desembre 2021].
* ↑ Un sucio cuento de hadas, EL País, 29 de març de 2002
* ↑ 'En la puta vida', una película sobre la prostitución de una inmigrante, gana el Colón de Oro de Huelva, El País, 25 de novembre de 2001

## Enllaços externs

* Breus escenes de la pel·lícula amb sinopsi en off a YouTube.